Id-Deċiżjoni Tal-Kummissjoni
tat-3 Diċembru 1991
li tistabbilixxi l-mudell għall-messaġġ li għandu jiġi trasmess permezz tan-network komputerizzat "Animo"
(91/637/KEE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ekonomika Ewropea,
Wara li kunsidrat id-Direttiva tal-Kunsill 90/425/KEE tas-26 Ġunju 1990 dwar il-verifiki veterinarji u żootekniċi applikabbli fil-kummerċ intra-Komunitarju f’ċerti annimali ħajjin u prodotti bil-għan li jitlesta s-suq intern [1], kif l-aħħar emendata bir-Regolament (KEE) Nru 91/496/KEE [2], u b’;mod partikolari l-Artikolu 20(3) tiegħu,
Billi fid-19 Lulju 1991 il-Kummissjoni adottat id-Deċiżjoni 91/398/KEE dwar network komputerizzat li tgħaqqad flimkien l-awtoritajiet veterinarji (Animo) [3];
Billi, sabiex jiġi żgurat il-funzjonament mingħajr diffikultajiet tan-network, għandu jiġi mwaqqaf mudell tal-messaġġ li għandu jiġi trasmess mill-awtoritajiet veterinarji kompetenti;
Billi l-miżuri li hemm provdut dwarhom f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DECIŻJONI:
L-Artikolu 1
Il-messaġġ li għandu jiġi trasmess permezz tan-network komputerizzat Animo għandu jkun skond il-mudell fl-Anness.
L-Artikolu 2
Din id-Deċiżjoni għandha tiġi riveduta qabel il-31 Diċembru 1992 fid-dawl ta’ l-iżvilupp tar-regoli veterinarji u b’mod partikolari dawk li jirrigwardaw il-ħtiġijiet taċ-ċertifikazzjoni.
L-Artikolu 3
Din id-Deċiżjoni hija ndirizzata lill-Istati Membri.
Magħmul fi Brussel, it-3 Diċembru 1991.